  Наталья Тетерина Удмуртиысь ӧжыт йӧл кыскись возёсъёс 2019-тӥ арын кун юрттэттэк кыльыны быгатозы. Йӧл поттӥсьёслы коньдон висъян радлыке пыртыны чаклам воштӥськонъёс сярысь журналистъёслы 25-тӥ куартолэзе вераз элькунысь гурт возёсъя но сиён-юонъя министр Ольга Абрамова. Солэн кылъёсызъя, 2019-тӥ арын коньдон ваньзылы но ваньмыз понна уз сётӥськы. Одӥг литр кыскем но вузам йӧл понна тыриськись субсидиосты висъян радлык кӧня ке воштӥськоз. Нуналаз 10 литр кыскись возёсъёс, валаны кулэ, соослэн та ласянь кык пумо амалзы шуыса: яке кунлэсь номыр басьтытэк кыльыны, яке пайдалыкез будэтыны луонлыкъёс утчаны. Кин вала, мар сярысь мон верасько — нуналаз 10 литр — со озьы ик валаны кулэ, 15 литр,13 литр кыскон понна скалэз сюдыны кулэ Ольга Абрамова, Удмуртиысь гурт возёсъя но сиён-юонъя министрУдысэтлэн кивалтӥсез пусйиз, азьланяз ӵектосъёсъя коньдон висъян луонлык эскериське шуыса. Кылсярысь, адями адӟе ке, солэн ӵектосэз пайдаё шуыса, со Гурт возёсъя министерстволэсь коньдон курыны быгатэ. Нош удысэт висъям коньдонзэ кутэмез чаклалоз. Министр ватсаз, кун юрттэт басьтонэз «Субсидий единое окно» ӵектос улсын капчиятыны чакламын. 2019-тӥ арысен ёросъёсысь гурт возёсъёслэн кивалтӥсьёссы коньдон висъянъя куриськонзэс Гурт возёсъя министерствое МФЦ пыр келяны быгатозы. Тодэ вайытом, 25-тӥ куартолэзе журналистъёсын пумиськылыкуз Ольга Абрамова кизён ужъёслы йылпумъянъёс лэсьтӥз. Озьы ик со вераз, Удмуртиысь инвесторъёс элькунын етӥнлэсь вузъёс лэсьтонъя ӵектосъёслы 250 миллион манет висъялозы шуыса. Тегъёс: Ижкар Удмуртия гуртвозёс юрттэт йӧл коньдон гуртвозёсъяминистерство ОльгаАбрамова  